थोड़ी देर बाद पता चला कि आसाराम, समर्थकों के बीच प्रवचन कर रहा है। पुलिस बाहर कवायद कर रही थी। मीडिया को दूर रखने की कोशिश आश्रम की तरफ से बार-बार की जा रही थी। मैं जब तक दफ्तर पहुंचा, ये साफ हो चुका था कि आसाराम को राजस्थान पुलिस जोधपुर ले जाने की तैयारी में है और जो भी पहली फ्लाइट होगी उसे पकड़ेगी। मैं इंदौर और जोधपुर दोनों जगहों के रिपोर्टर के संपर्क में था। पता चला कि आसाराम को जिस फ्लाइट से ले जाया जा रहा है, वह इंदौर से दिल्ली आएगी और फिर यहां से जोधपुर जाएगी।